In Dr. Vlimmen word die interessante gevalle van ‘n veearts so boeiend opgeteken dat dit waarskynlik die rede is vir dié boek se sukses. Ook is daar die boeregemeenskap waarin hy werk, daar is sy vooraf gedoemde huwelik met ‘n histeriese meisie, die politieke geknoei rondom Vlimmen se moontlike aanstelling by die slagplaas en daar is die valse aanklag wat hom ten laste gelê word. As mens moet Vlimmen leer dat hy nie alleen in die lewe staan nie en as veearts moet hy ontdek dat sy werk vir hom die hoogste ideaal verteenwoordig.